
Ministru kabineta sēdes protokollēmums

Noteikumu projekts "Eiropas Savienības kohēzijas politikas programmas 2021.–2027. gadam 4.2.2. specifiskā atbalsta mērķa "Uzlabot izglītības un mācību sistēmu kvalitāti, iekļautību, efektivitāti un nozīmīgumu darba tirgū, tostarp ar neformālās un ikdienējās mācīšanās validēšanas palīdzību, lai atbalstītu pamatkompetenču, tostarp uzņēmējdarbības un digitālo prasmju, apguvi, un sekmējot duālo mācību sistēmu un māceklības ieviešanu" 4.2.2.8. pasākuma "Latviešu valodas apguves piedāvājuma paplašināšana" īstenošanas noteikumi"

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Izglītības un zinātnes ministrijai līdz 2025. gada 31. decembrim izvērtēt un iesniegt priekšlikumus grozījumiem normatīvajos aktos, kas nosaka izglītības un kvalifikācijas prasības un nosacījumus kvalitātes nodrošināšanai latviešu valodas kā svešvalodas apguves organizētājiem un mācību procesa īstenotājiem pieaugušo izglītībā. 
· 4. Izglītības un zinātnes ministrijai  nodrošināt, ka tiek attīstīta latviešu valodas kā svešvalodas apguve, tai skaitā mācīšanas metodes un pieejas:
· 4.1. līdz 2024. gada 31. decembrim iesniedzot apstiprināšanai Ministru kabinetā rīkojuma projektu par valsts pētījumu programmas "Letonika latviskas un eiropeiskas sabiedrības attīstībai" apstiprināšanu un tajā kā vienu no pētniecības virzieniem paredzot latviešu valodas kā svešvalodas apguves pētniecību.
· 4.2. līdz 2025. gada 31. decembrim iesniedzot apstiprināšanai Ministru kabinetā rīkojuma projektu par Latvijas Universitātes pievienošanos institucionālā augstākās izglītības finansējuma modeļa izmēģinājumprojektam, tostarp paredzot uzdevumus  attiecībā uz iesaisti tālākizglītībā, tai skaitā latviešu valodas kā svešvalodas apguvē.

